b'\n_START_ARTICLE_\nDisgaea 3: Absence of Justice\n_START_SECTION_\nJuoni\n_START_PARAGRAPH_\nDisgaea 3 sijoittuu Evil Academy -nimiseen demonien kouluun. Demonien maailmassa koulutkin ovat t\xc3\xa4ysin p\xc3\xa4invastaisia kuin ihmisten, sill\xc3\xa4 parhaimmat arvosanat my\xc3\xb6nnet\xc3\xa4\xc3\xa4n kaikkeista laiskimmille ja r\xc3\xb6yhkeimmille oppilaille. P\xc3\xa4\xc3\xa4henkil\xc3\xb6n\xc3\xa4 on Mao, koulun dekaanin ja Netherworldin ylihallitsijan poika. Mao on koulunsa "paras oppilas", koska h\xc3\xa4n ei koskaan ole osallistunut tunneille. Maon is\xc3\xa4 rikkoi vahingossa Maon pelikonsolin ja siit\xc3\xa4 raivostuneena Mao vannoi voittavansa is\xc3\xa4ns\xc3\xa4 ja tulevansa itse maailman overlordiksi. Mao on animea ja videopelej\xc3\xa4 kuluttamalla keksinyt, ett\xc3\xa4 sankarit aina voittavat, ja siten on p\xc3\xa4\xc3\xa4tt\xc3\xa4nyt itse tulla sankariksi. Mao tapaa pian sankarin nimelt\xc3\xa4 Almaz, ja aikoo varastaa sankarin roolin h\xc3\xa4nelt\xc3\xa4. Mukaan liittyy my\xc3\xb6s Maon lapsuudenyst\xc3\xa4v\xc3\xa4 Raspberyl, jota itse asiassa pidet\xc3\xa4\xc3\xa4n koulussa suurena h\xc3\xa4irikk\xc3\xb6n\xc3\xa4, koska h\xc3\xa4n on mallikelpoinen oppilas joka saapuu aina ajoissa tunneille.\n_START_SECTION_\nVastaanotto\n_START_PARAGRAPH_\nPeli on saanut IGN:n arvostelussa arvosanaksi 8.5/10.'